Document ID: 32007R1544

REGULAMENTUL (CE) NR. 1544/2007 AL COMISIEI
din 20 decembrie 2007
de modificare a Regulamentului (CE) nr. 2707/2000 de stabilire a normelor de aplicare a Regulamentului (CE) nr. 1255/1999 al Consiliului privind acordarea de ajutoare comunitare pentru furnizarea laptelui și a anumitor produse lactate elevilor din instituțiile școlare
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1255/1999 al Consiliului din 17 mai 1999 privind organizarea comună a piețelor în sectorul laptelui și al produselor lactate (1), în special articolul 15,
întrucât:
(1)
Articolul 14 alineatul (3) din Regulamentul (CE) nr. 1255/1999 modificat prin Regulamentul (CE) nr. 1152/2007 al Consiliului din 26 septembrie 2007 stabilește nivelul ajutoarelor pentru laptele furnizat elevilor din instituții școlare, indiferent de conținutul de grăsimi al acestuia, și prevede adaptarea nivelului ajutoarelor pentru alte produse eligibile.
(2)
Prin urmare, Regulamentul (CE) nr. 2707/2000 al Comisiei (2) trebuie modificat în consecință.
(3)
Măsurile prevăzute în prezentul regulament sunt conforme cu avizul Comitetului de gestionare a laptelui și a produselor lactate,
ADOPTĂ PREZENTUL REGULAMENT:
Articolul 1
Regulamentul (CE) nr. 2707/2000 se modifică după cum urmează:
1.
Articolul 3 se înlocuiește cu următorul text:
„Articolul 3
(1) Statele membre pot plăti ajutorul pentru produsele eligibile care sunt enumerate în anexa I.
(2) În departamentele franceze extracontinentale, laptele cu aromă de ciocolată sau cu alte arome poate fi lapte reconstituit.
(3) Statele membre pot autoriza adiționarea a maximum 5 mg de fluor per kilogram în cazul produselor din categoria I.
(4) Ajutorul pentru produsele enumerate în anexa I la prezentul regulament se acordă numai în cazul în care produsele respectă cerințele Regulamentului (CE) nr. 852/2004 al Parlamentului European și al Consiliului (3) și ale Regulamentului (CE) nr. 853/2004 al Parlamentului European și al Consiliului (4), în special cerințele privind prepararea într-o unitate desemnată și cerințele privind marcajul de identificare prevăzute în secțiunea I din anexa II la Regulamentul (CE) nr. 853/2004.
2.
La articolul 4, alineatul (1) se înlocuiește cu următorul text:
„(1) Cuantumurile ajutoarelor sunt stabilite în anexa II.”;
3.
La articolul 5, alineatul (2) se înlocuiește cu următorul text:
„(2) În cazul produselor din categoriile II-VI din anexa I, calculul este efectuat pe baza următoarelor echivalențe:
(a)
categoria II: 100 kg = 300 kg de lapte;
(b)
categoria III: 100 kg = 765 kg de lapte;
(c)
categoria IV: 100 kg = 850 kg de lapte;
(d)
categoria V: 100 kg = 935 kg de lapte;
(e)
categoria VI: 100 kg = 750 kg de lapte.”;
4.
Anexele I și II se înlocuiesc cu anexa la prezentul regulament.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Se aplică de la 1 ianuarie 2008.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 decembrie 2007.

Labels: 12
17
19
5